**KESZTHELY VÁROS ÖNKORMÁNYZATA**

**KÉPVISELŐ-TESTÜLETE**

**19/2015. (VI. 26.) önkormányzati rendelete**

**a közterületen történő életvitelszerű tartózkodás szabályairól szóló 15/2014. (IV. 30.) önkormányzati rendelet módosításáról**

Keszthely Város Önkormányzata Képviselő-testülete az Alaptörvény 32. Cikk (2) bekezdésében rögzített felhatalmazás alapján a közterületen történő életvitelszerű tartózkodás szabályairól szóló 15/2014. (IV. 30.) önkormányzati rendeletét (továbbiakban: Rendelet) az alábbiak szerint módosítja.

*1. § A Rendelet 1.§ (1) bekezdése helyébe az alábbi rendelkezés lép:*

„**1.§ (1) Jogellenesnek minősül az életvitelszerűen megvalósuló közterületi tartózkodás Keszthely város közterületeinek jelen rendelet melléklete szerinti teljes területén a közrend, a közbiztonság, a közegészség és a kulturális értékek védelme, továbbá**

1. **a történelmi belvároshoz kapcsolódó közterületeken a turisztikai jellegű kirándulóhelyek és kulturális értékek (múzeumok, kiállítóhelyek, művelődési és kulturális jellegű intézmények) védelme és zavartalan megközelíthetősége**
2. **a nagy kiterjedésű, közforgalom számára nyitva álló Helikon park és Festetics kastély területén a közbiztonság fenntartása és a természeti állapotok megőrzése**
3. **a Balaton-parthoz kapcsolódó érintett közterületeken a turisták, kirándulók zavartalan kikapcsolódása, a part tisztaságának megőrzése, a fürdésre alkalmas területekre és környékükre vonatkozó közegészségügyi előírásoknak való megfelelés**
4. **a Balaton-parthoz vezető kerékpárúton történő biztonságos közlekedés fenntartása**

**érdekében.**

**…**”

2.§ Záró rendelkezések

1. Jelen rendelet 2015. július 1. napján lép hatályba.
2. Jelen rendelet a hatályba lépését követő napon hatályát veszti.

**Ruzsics Ferenc Dr. Horváth Teréz**

**polgármester jegyző**